b'\n_START_ARTICLE_\nCreu de terme de Collsuspina\n_START_SECTION_\nDescripci\xc3\xb3\n_START_PARAGRAPH_\nLa base \xc3\xa9s circular i formada per grans dovelles, una columneta de forma octogonal, sost\xc3\xa9 un recipient de forma tamb\xc3\xa9 octogonal on hi ha una font. D\'altres petites columnes, del mateix tall geom\xc3\xa8tric, es van superposant disminuint la seva grand\xc3\xa0ria en l\'al\xc3\xa7ada per acabar amb una creu de pedra amb material treballat propi de la comarca. Al voltant hi ha un banc de pedra amb un respatller fet de ferro forjat.\n_START_SECTION_\nHist\xc3\xb2ria\n_START_PARAGRAPH_\nEn una petita placa incrustada en l\'element hi ha la seg\xc3\xbcent transcripci\xc3\xb3: "Creu del terme que marcava la divis\xc3\xb2ria dels antics termes municipals de Tona i de Baleny\xc3\xa0 i de les parr\xc3\xb2quies de Sant Fruit\xc3\xb3s de Baleny\xc3\xa0 i Sant Cugat de Gavadons". La del municipi de Collsuspina \xc3\xa9s ben moderna; es realitz\xc3\xa0 entre 1828 i 1840 si b\xc3\xa9 anteriors aspiracions d\'autonomia ja es remunten al 1797. L\'\xc3\xa0nima de la creaci\xc3\xb3 de la nova parr\xc3\xb2quia fou el moss\xc3\xa8n Miquel Alemany, vicari regent de Collsuspina. La creu de terme t\xc3\xa9 un car\xc3\xa0cter hist\xc3\xb2ric i sentimental pels habitants del poble.'